Blanko (prírodná rezervácia)

Prírodnú rezerváciu Blanko tvorí rovnomenný lesný rybník, ktorý sa rozkladá na území s rozlohou 11,7 ha iba 200 m od štátnej hranice s Rakúskom a súčasne 2 km juhozápadne od obce Nová Bystřice. Rezervácia, ktorá bola vyhlásená v roku 1998, leží vo výške 596 – 599 m, ukrýva bohatú faunu a flóru a je obklopená ihličnatým lesom s prímesou brezy, jelše a dubu. Na východnom brehu rybníka sa nachádza menšie slatinné rašelinisko. Rezervácia susedí s najlesnatejším regiónom Rakúska, ktorého dediny sú označované za vzdušné kúpele. Blanko je domovom ohrozených a chránených druhov rastlín a živočíchov. Okrem iných tu možno nájsť pálku úzkolistú, trsť obyčajnú, ostrice, smlz sivý, Bublinatka nebadanú, smldník močiarny či vŕbu päťtyčinkovú. Lokalitu obýva tiež 20 druhov vážiek, vzácny druh podkôrneho chrobáka, rosnička zelená či hrabavka škvrnitá atď. V okolí hniezdia chriašteľ, kaňa močiarna, kačica chrapľavá a močiarnica mekotavá. Po rezervácii bol pomenovaný i lesný penzión Blanko, ktorý sa nachádza na severozápadnom brehu rybníka v priestoroch bývalej colnice. Pozri aj Zoznam chránených území v okrese Jindřichův Hradec Externé odkazy http://www.biolib.cz/cz/locality/id3205/ Zdroj Tento článok je čiastočný alebo úplný preklad článku Blanko na českej Wikipédii.